kohli
ఛాంపియన్స్‌ సమరం షురూ
ఐసిసి ఛాంపియన్స్‌ ట్రోఫీకి గురువారం తెరలేచింది. క్రికెట్‌లో మినీ వరల్డ్‌ కప్‌గా భావించే ఛాంపియన్స్‌ ట్రోఫీ మొదటిరోజు ఇంగ్లాండ్‌-బంగ్లాదేశ్‌ జట్ల మధ్య పోరుతో ఆరంభమైంది. ఇంగ్లాండ్‌ వరుసగా రెండోసారి ఆతిథ్యం ఇస్తున్న ఈమెగా టోర్నీలో మొత్తం 8జట్లు పాల్గొంటున్నాయి. జూన్‌ 1 నుంచి 18వరకు 18రోజుల పాటు జరిగే ఈ టోర్నీలో 15 మ్యాచ్‌లను 3వేదికల్లో నిర్వహించ నున్నారు.ఛాంపియన్స్‌ ట్రోఫీకి ఫ్రైజ్‌ మనీగా మొత్తం రూ.28.8కోట్లు ఇవ్వనున్నారు. విజేత జట్టుకు రూ.14.8 కోట్లు, రన్నరప్‌కు రూ.7.4 కోట్లు, సెమీ ఫైనలిస్ట్‌కు రూ.2.8కోట్లు, గ్రూప్‌లో మూడో స్థానంలో నిలిచిన జట్టుకు రూ.57.6 లక్షలు, నాలుగో స్థాణం నలిచిన జట్టుకు రూ.38.4లక్షలు ఇవ్వనున్నారు. విండీస్‌కు ప్రాతినిధ్యంలేకుండా వెనక్కునెట్టిన బంగ్లా ఛాంపియన్స్‌ ట్రోఫీలో వెస్టిండీస్‌ జట్టుకు ప్రాతినిధ్యం లేకపోవడం ఇదే తొలిసారి. సెప్టెబర్‌ 30, 2015వరకు టాప్‌-8జట్లు మాత్రమే ఛాంపియన్స్‌కు అర్హత సాధించగా, విండీస్‌ నిరాశ ఎదురైంది. బంగ్లాదేశ్‌ పదకొండేళ్ల తర్వాత తిరిగి చాంపియన్స్‌ ట్రోఫీ బరిలో నిలిచింది. ర్యాంకింగ్స్‌లో వెస్టిండీస్‌ను వెనక్కి నెట్టి బంగ్లా ఈసారి అర్హత సాధించింది. కోచ్‌, కెప్టెన్ల మధ్య విభేదాలతో బరిలో భారత్‌ ఈసారి ఛాంపియన్స్‌ ట్రోఫీలో అన్ని ప్రత్యేకతలే చోటు చేసుకున్నాయి. ఇంగ్లాండ్‌లోని మాంచెస్టర్‌ ఉగ్రవాదుల ఆత్మాహుతి దాడి నేపథ్యంలో కొంత అలజడి చెలరేగినా ఇప్పుడు అదంతా సద్దు మణిగి క్రికెట్‌ అభిమానులను అలరించేందుకు ఈటోర్నీ సిద్దమైంది.మరో పక్క టైటిల్‌ ఫేవరెట్‌గా నిలిచిన భారత్‌ జట్టు ఇటీవల కోచ్‌ కూంబ్లే, కెప్టెన్‌ కోహ్లీల మధ్య భేదాభిప్రాయాలు నెలకొన్న నేపథ్యంలో ఈసారి భారత్‌ జట్టు విజయావకాశాలపై ఈఅంశాలు ఏమైనా ప్రభావం చూపుతాయనే భారత్‌ అభిమానులు ఆందోళన చెందుతున్నారు. వారి మధ్య సయోద్య కుదిర్చే పనిలో మాజీ సీనియర్లు ప్రయత్నాలు సాగిస్తున్నారు. గంగూలీకి సవాల్‌ విసిరిన షేన్‌ వార్న్‌ ఛాంపియన్స్‌ ట్రోఫీలో షేన్‌ వార్న్‌ నుంచి ఓ సవాల్‌ ఎదురైంది. ‘ఆజ్‌ తక్‌ సలామ్‌ క్రికెట్‌ కార్యక్రంలో సౌరభ్‌ గంగూలీ, షేన్‌ వార్న్‌, మైకేల్‌ క్లార్క్‌ పాల్గొన్నారు. ఇందులో భాగంగా ఈ ముగ్గురూ తమ తమ ఫేవరెట్‌ జట్లను ఎంపిక చేశారు. ఈక్రమంలో జూన్‌ 18న జరిగే ఫైనల్‌లో భారత్‌-ఆస్ట్రేలియా జట్లు తలపడతా యని క్లార్క్‌ ఆశాభావం వ్యక్తం చేయగా, గంగూలీ వ్యతిరేకించాడు. అంతే కాకుండా ఛాంపియన్స్‌ ట్రోఫీ ఫైనల్‌లో భారత్‌, ఇంగ్లాండ్‌ జట్లు తలపడతాయని ఆశాభావం వ్యక్తం చేశారు.
గంగూలీ వ్యాఖ్యలపై మైకేల్‌ క్లార్క్‌, వార్న్‌ స్పందిస్తూ…ఇంగ్లాండ్‌ జట్టులో మ్యాచ్‌ విన్నర్లు ఎవరు ఉన్నారంటూ ప్రశ్నించారు. దీనికి జో రూట్‌, బట్లర్‌ ఉన్నారని గంగూలీ సమాధానమిచ్చాడు. బౌలింగ్‌, బ్యాటింగ్‌ ఇలా ఏ విభాగంలో చూసినా ఆస్ట్రేలియా కంటే ఇంగ్లాండ్‌ పటిష్టంగా ఉందని గంగూలీ చెప్పాడు. అయితే గంగూలీ చెప్పిన సమాధానానికి నొచ్చుకున్న షేన్‌ వార్న్‌ ఛాంపియన్స్‌ ట్రోఫీలో భాగంగా జూన్‌ 10న ఆస్ట్రేలియా-ఇంగ్లాండ్‌ మధ్య మ్యాచ్‌ జరగనుంది. ఈ మ్యాచ్‌లో స్టీవ్‌ స్మిత్‌ నేతృత్వంలో ఆస్ట్రేలియావిజయం సాధిస్తే, గంగూలీ ఆసీస్‌ జెర్సా ధరించాలని, తనకు డిన్నర్‌ పార్టీ ఇవ్వాలనికోరాడు. ఒకవేళ అదే మ్యాచ్‌లో ఇంగ్లాండ్‌ గెలిస్తే తాము ఇంగ్లాండ్‌ జెర్సీ ధరిస్తామని వార్న్‌ అన్నాడు. ఈసవాల్‌ను గంగూలీ స్వీకరించాడు. జూన్‌ 10న ఎడ్జిబా స్టన్‌లో జరిగే ఆస్ట్రేలియా-ఇంగ్లాండ్‌మ్యాచ్‌ కోసం క్రికెట్‌ అభిమానులు అందరూ ఆసక్తిగా ఎదురు చూస్తున్నారు. ఎవరు గెలుస్తారో చూడాలి.
డూడుల్‌తో ట్రోఫీకి వెల్‌కమ్‌ చెప్పిన గూగుల్‌
ఇంగ్లాండ్‌ వేదికగా ఐసిసి ఛాంపియన్స్‌ ట్రోఫీ గురువారం ప్రారంభమైన నేపథ్యంలో సెర్చ్‌ ఇంజన్‌ దిగ్గజం గూగుల్‌ ఓ యూనిక్‌ డూడుల్‌తో ఛాంపియన్స్‌ ట్రోఫీకి వెల్‌కమ్‌ చెప్పింది. ఈ డూడుల్‌లోని ప్లే బటన్‌ ప్రెస్‌చేస్తే….ఓ ఇంట రాక్టివ్‌ క్రికెట్‌ గేమ్‌ ప్రారంభమవుతుంది. ఇందులో నత్తలు, మిడతలు ఓ స్టేడియంలో క్రికెట్‌ఆడుతుంటాయి. మిడతలు బ్యాటింగ్‌ చేస్తుండగా… నత్తలు బౌలింగ్‌ చేస్తుంటాయి. మిడతలు తరుపున యూజర్లు బ్యాటింగ్‌ చేస్తుం డటం ఈ గేమ్‌ విశేషం. ఇందులో 1,3,4,6 పరుగులు అందుబాటులో ఉంటాయి. ఒక వేళ ఆటగాడు జీరో పరుగులకే అవుటైతే డక్‌ ప్రత్యక్ష మవుతుంది. ఫోరో, సిక్సో కొట్టినప్పుడు గ్యాల రీలో ప్రేక్షకులు చప్పట్లు కొట్టడం కూడా కనిపిస్తుంది. ఇక ఆలస్యం ఎందుకు క్రికెట్‌ అభిమానులు వెంటనే గూగుల్‌ డూడుల్‌లోకి వెళ్లి మీ స్కోర్‌ ఎంతో చూసుకోండి